બીજેવાયએમના બદાયુ જિલ્લા પ્રમુખ કુલદીપ વાર્ષ્ણેયે કન્હૈયાકુમાર સામે નારાજગી દર્શાવી હતી. તેમણે જણાવ્યું હતું કે દેશ વિરોધી અને આતંકવાદી અફઝલ ગુરુના સમર્થનમાં સૂત્રો પોકાર્યા બાદ કન્હૈયા કુમાર હવે ગમે તેની સામે નિશાન તાકી રહ્યો છે. છ મહિનાના શરતી વચગાળાના જામીન પર છૂટેલા કન્હૈયાએ તિહાર જેલમાંથી બહાર આવ્યા બાદ જેએનયુમાં એક જાહેર ભાષણ કર્યું હતું અને પાછળથી મીડિયા પર પણ ઇન્ટરવ્યૂ આપ્યો હતો. આ દરમિયાન કન્હૈયાએ પીએમ મોદી, ભાજપ સરકાર, આરએસએસ અને એબીવીપીને નિશાન બનાવ્યા હતા.